**UČNI SKLOP: Življenjepis in pripoved o življenju osebe**

Tema: Ločno in stopnjevalno priredje

**Nameni učenja**

Vsebine oz. cilji, ki jih obravnavamo v tem sklopu, so različno zahtevni:

* z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

* Samostojno preberem neumetnostno besedilo.
* Določim njegov namen ter utemeljim, po čem sem ga prepoznal/a.
* Določim okoliščine nastanka besedila in povem, iz katerih prvin besedila sem jih prepoznal.
* Obnovim prebrano besedilo.
* Predstavim jezikovne značilnosti prebranega besedila.
* V zvezi dveh enostavčnih povedi prepoznam pomensko razmerje med povedma (stopnjevanost in izbirnost) in ga izrazim z ustreznimi vezniki.
* Samostojno napišem besedilo, v katerem uporabim pridobljeno znanje o ločnem in stopnjevalnem priredju.
* Glede na povratno informacijo učitelja ali sošolca načrtujem, kako bi svoje besedilo izboljšal.
* V svojem besedilu prepoznam skladenjske napake in neustreznosti ter jih odpravim; pri tem si po potrebi pomagam z raznimi jezikovnimi svetovalnicami ter s slovničnimi priročniki v knjižni in elektronski obliki.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri branju besedila.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri pisanju besedila z uporabo pridobljenega znanja o ločnem in stopnjevalnem priredju.
* Pri reševanju nalog izboljšujem svoje praktično obvladanje slovnice in pravopisa.
* Razumem navedene strokovne izraze: veznik, vezniška beseda, priredno zložena poved, stopnjevalno priredje, ločno priredje. Svoje razumevanje jezikoslovnih izrazov ponazorim s primeri iz obravnavanega besedila.
* Prepoznam, primerjam in poimenujem podobnosti in razlike v izražanju obravnavanih pomenskih razmerij med tujimi jeziki, ki se jih učim, ter slovenščino.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2847/index.html> na strani 175. |
| 2. Samostojno učenje (branje besedila) | Nato preberi besedilo na povezavi <https://eucbeniki.sio.si/slo9/2847/index1.html> na str. 176. |
| 3. Samostojno učenje (razumevanje, razčlenjevanje in vrednotenje posameznih prvin besedila)4. Samostojno učenje(uporaba bralnih učnih strategij po reševanju nalog) | Reši vse naloge, ki so povezane z odlomkom, in jih najdeš na povezavah [https://eucbeniki.sio.si/slo9/2847/index1.html](https://eucbeniki.sio.si/slo9/2218/index1.html),<https://eucbeniki.sio.si/slo9/2847/index2.html> in<https://eucbeniki.sio.si/slo9/2847/index3.html>na str. 176ꟷ178.Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih vsebin te snovi (npr. v obliki miselnega vzorca, preglednice, po opornih točkah ipd.); pomagaj si s povezavo <https://eucbeniki.sio.si/slo9/2847/index4.html>  na str. 179.Ko rešiš naloge, v zvezek najprej napiši naslov **Ločno razmerje/priredje.** Napiši ali prepiši 1 poved, v kateri je izražena izbira med dvema možnostma (npr. Ali boš pospravil sobo ali pa boš obesil perilo.) Nato dopiši, kaj je značilno za ločno razmerje (zapis spodaj):Za **ločno razmerje** je značilna**izbira** med dvema možnostma. Kadar je izbira izražena v stavkih, govorimo**o ločnem priredju**.Dopolni še z naslednjimi podatki:Veznik:Vejica: DA NENato napiši še naslov **Stopnjevalno razmerje/priredje.** Tudi tukaj najprej napiši ali prepiši 1 poved, v kateri je izražena izrazitost, nepričakovanost ali poudarjenost (npr. Vojaki nimajo niti enakih obraznih potez niti enake opreme./Peter ni le igral na kitaro, temveč je zraven tudi pel.) Nato dopiši, kaj je značilno za stopnjevalno razmerje (zapis spodaj):V stopnjevalnem razmerju drugi del izraža **nepričakovanost** ali **poudarjenost**. Če sta povezana dva stavka, govorimo o **stopnjevalnem priredju**.Dopolni še z naslednjimi podatki:Veznik:Vejica: DA NENato povzetek skeniraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 5. Samostojno učenje(pisno sporočanje za poglabljanje razumevanja obravnavanih vsebin) | Napiši besedilo, v katerem uporabiš pridobljeno znanje o ločnem in stopnjevalnem priredje. Namige najdeš v 13. nalogi na povezavi <https://eucbeniki.sio.si/slo9/2874/index7.html> na str. 182.Nato svoj sestavek oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 6. Preverjanje znanja | Po obravnavani učni snovi tega učnega sklopa preveri svoje znanje tako, da rešiš še naloge v razdelku Preverjanje znanja.Naloge so zasnovane tako, da lahko pravilnost svojih odgovorov preverjaš sproti. |
| 7. Samovrednotenje in načrtovanje učenja za izboljšanje učnih dosežkov | Po obravnavani učni snovi tega učnega sklopa presodi, kako ti je šlo: reši razdelek Samovrednotenje znanja (semafor). Po potrebi načrtuj, katero znanje bi rad izboljšal/a, in kako. Tudi ta dokument oddaj v tisto spletno učno okolje, za katerega sta se dogovorila z učiteljem/učiteljico slovenščine.  |